قوزیی قیبریس تورک جمهوریتی جمهور باشقانلیغی سؤزچوسو برنا چلیک دوغرویول گونئی قیبریس روم ایداره‌سینی آوروپا بیرلیگی طرفیندن قیبریس تورک‌لرینه گؤندریله‌جک یئنی نوع کوروناویروس (کووید-19) آشی لارینین تداروکونده بوروکراتیک انگل یاراتماقدا گوناهلاندیریب.
سؤزچو دوغرویول بونونلا باغلی بیاناتیندا بیلدیریب کی، جمهور باشقانی ارسین تاتار بوتون دونیادا تأثیرلی اولان "کووید-19" اپیدمی سینه قارشی سعی‌لر چرچیوه‌سینده خالقین ساغلام‌لیغینی قوروماق اوچون لازیم‌لی تدبیرلر آراسیندا اولان آشی لارین تداروکو اوچون حکومت ایله امکداش‌لیق ائدیر و سورج لری یاخیندان ایزلییر.
آوروپا بیرلیگی اوزریندن گؤندریله‌جک آشی لارین قیبریس‌لی تورک‌لره آیریلان حیسه‌نین جمهور باشقانلیغی ترکیبینده قورولموش و بمت-نین نظارتیندکی ایکی توپلوملو ساغلیق کومیته‌سی و قوزیی قیبریس تورک جمهوریتی ساغلیق ناظیرلیگی واسطه‌سیله اؤلکه‌یه چاتدیریلماسی پلانلاشدیریلیر. ایندیکی مرحله‌ده آشی تداروکون‌دکی چتین‌لیک‌لرین منبعی گونئی قیبریس روم ایداره‌سی‌نین آشی تداروکونون قارشی‌سینی آلان بوروکراتیک چتین‌لیک‌لر یاراتماغا داوام ائتمه‌سی‌دیر. آوروپا بیرلیگی طرفیندن گؤندریلن آشی لارین قیبریس تورک طرفینه چاتدیریلماسی اوچون واجیب آددیم‌لار آتیلمیش‌دیر.
